als_Latn dik_Latn sag_Latn
aSport.info – Edmond Kapllani vuan prej disa javësh denimin e klubit të tij për të mos luajtur asnjë ndeshje me skuadrën deri në fund të fazës së parë, pasi rrëmbeu topin dhe goditi pa lejen e trajnerit penalltinë kundër Energie Cottbus, por duket se ky vendim është anulluar. Shkak janë bërë shokët e skuadrës se sulmuesit durrsak, të cilët jane mbledhur dhe kanë vendosur ti kërkojnë drejtuesve faljen e tij. Kërkesën e ka paraqitur para bordit kapiteni Björn Schlicke, dhe ajo është pranuar.
Drejtori sportiv Uwe Stöver e ka shpjeguar në këtë mënyrë vendimin e marrë : “Kapllani e ka kuptuar gabimin e tij, ka nxjerrë përfundimet e duhura dhe është sjellë në mënyrën e duhur. Këto ishin arsyet për heqjen e pezullimit të tij”.
Kapllani kishte deklaruar se do të vazhdonte të stërvitej fort dhe të rifitonte vëndin në formacion, dhe tashmë e ka rastin. Ai do të bashkohet me skuadrën për sfidën kundër Karlsruhe këtë fundjavë. Emri i tij u lidh me një largim të mundshëm drejt Arminia Bielefeld duke qënë se punët nuk po shkonin mirë me Frankfurt, por vendimi i fundit mund ti përmbysë gjerat. Në fund të fundit, dëshira e Kapllanit ishte të qëndronte.
You must be logged in to post a comment Login
als_Latn als_Latn als_Latn eng_Latn